cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.358
title: การใช้ภาวะน่าจะเป็นเเบบโปรไฟล์ที่มีการแปลงพารามิเตอร์เพื่อสร้างช่วงความเชื่อมั่นเเบบวัลด์สำหรับค่าเฉลี่ยของการเเจกเเจงอินเวอร์สเกาส์เซียน

description: การแจกแจงอินเวอร์สเกาส์เซียนถูกนำมาประยุกต์ใช้อย่างกว้างขวางในการวิเคราะห์ความเชื่อถือได้และข้อมูลอายุการใช้งาน  ในงานวิจัยนี้เสนอช่วงความเชื่อมั่นแบบวัลด์เพื่อประมาณค่าเฉลี่ยของการแจกแจงอินเวอร์สเกาส์เซียน ในกรณีที่ไม่ทราบพารามิเตอร์กำหนดรูปร่าง เนื่องจากช่วงความเชื่อมั่นแบบวัลด์จะมีประสิทธิภาพเมื่อฟังก์ชันภาวะน่าจะเป็นสัมพัทธ์มีลักษณะสมมาตร ดังนั้นจึงใช้เทคนิคการแปลงพารามิเตอร์สำหรับพารามิเตอร์ค่าเฉลี่ย เพื่อปรับฟังก์ชันภาวะน่าจะเป็นสัมพัทธ์ให้สมมาตร และใช้ฟังก์ชันภาวะน่าจะเป็นโปรไฟล์เพื่อกำจัดพารามิเตอร์ที่ไม่สนใจออก  ในงานวิจัยนี้ได้เสนอสูตรช่วงความเชื่อมั่นแบบวัลด์ 3 วิธี ได้แก่ ช่วงความเชื่อมั่นแบบวัลด์โดยใช้ภาวะน่าจะเป็นแบบโปรไฟล์ (WPL) ช่วงความเชื่อมั่นแบบวัลด์โดยใช้ภาวะน่าจะเป็นแบบโปรไฟล์ที่มีการแปลงพารามิเตอร์และใช้ฟิชเชอร์อินฟอเมชั่นในการสร้างช่วง (WRPLO) และช่วงความเชื่อมั่นแบบวัลด์โดยใช้ภาวะน่าจะเป็นแบบโปรไฟล์ที่มีการแปลงพารามิเตอร์และใช้ค่าคาดหมายของฟิชเชอร์อินฟอเมชั่นในการสร้างช่วง (WRPLE) จากผลการศึกษาเชิงจำลองพบว่า เมื่อค่าความน่าจะเป็นคุ้มรวมไม่ต่ำกว่าสัมประสิทธิ์ความเชื่อมั่นที่กำหนด ช่วงความเชื่อมั่นวิธี WRPLO และ วิธี WRPLE มีแนวโน้มจะให้ความยาวช่วงโดยเฉลี่ยต่ำที่สุดและมากที่สุด ตามลำดับ และถึงแม้ตัวอย่างจะมีขนาดเล็ก ช่วงความเชื่อมั่นวิธี WRPLE ยังคงให้ค่าความน่าจะเป็นคุ้มรวมตามเกณฑ์ที่กำหนดเช่นกัน
DOI: 10.14457/tu.the.2017.359
title: ประสิทธิผลของการบริหารความเสี่ยงตามกรอบ COSO ERM ในมุมมองของนักบัญชีการไฟฟ้านครหลวง

description: การศึกษานี้มีวัตถุประสงค์เพื่อศึกษาประสิทธิผลของการบริหารความเสี่ยงตามกรอบ COSO ERM ในมุมมองของนักบัญชีการไฟฟ้านครหลวง การศึกษานี้ใช้วิธีการวิเคราะห์ถดถอยในการวิเคราะห์ข้อมูลจากนักบัญชีของฝ่ายบัญชีการไฟฟ้านครหลวงจำนวน 112 คน ระหว่างเดือนมกราคม ถึงเดือนเมษายน 2561 ผลการศึกษาพบว่า (1) ปัจจัยด้านการทบทวนและการปรับปรุงมีความสัมพันธ์ในทางเดียวกันกับประสิทธิผลในการประเมินความเสี่ยง (2) ปัจจัยด้านการกำกับดูแลและวัฒนธรรมองค์กร และปัจจัยด้านการทบทวนและการปรับปรุง  มีความสัมพันธ์ในทางเดียวกันกับประสิทธิผลในการจัดการความเสี่ยงและการจัดทำแผนการบริหารความเสี่ยง และประสิทธิผลในการรายงานและการติดตามผล (3) ปัจจัยด้านการทบทวนและการปรับปรุง และปัจจัยด้านข้อมูล การสื่อสาร และการรายงานผลมีความสัมพันธ์ในทางเดียวกันกับประสิทธิผลโดยรวมของการบริหารความเสี่ยงของฝ่ายบัญชี แต่อย่างไรก็ตาม ปัจจัยทั้ง 5 ประการของการบริหารความเสี่ยงตามกรอบ COSO ERM 2017 ไม่มีความสัมพันธ์กับประสิทธิผลในการกำหนดวัตถุประสงค์ และประสิทธิผลในการระบุเหตุการณ์
DOI: 10.14457/tu.the.2017.360
title: ความสัมพันธ์ระหว่างกระแสเงินสดอิสระ คุณลักษณะของคณะกรรมการบริษัท การกำกับดูแลกิจการที่ดี และการจัดการกำไร

description: งานวิจิยนี้ได้ศึกษาถึงความสัมพันธ์ระหว่างกระแสเงินสดอิสระ คุณลักษณะของคณะกรรมการบริษัท การกำกับดูแลกิจการที่ดี และการจัดการกำไร โดยมีกลุ่มตัวอย่างเป็นบริษัทจดทะเบียนในตลาดหลักทรัพย์แห่งประเทศไทยดัชนี 100 ในช่วงปี 2557-2559 จำนวน 233 บริษัท โดยใช้การวิเคราะห์สมการถดถอยเชิงพหุคูณ (Multiple Regressions) ผลการศึกษาพบว่า เพศของคณะกรรมการบริษัทและการกำกับดูแลกิจการที่ดีมีความสัมพันธ์เชิงลบกับการจัดการกำไร
DOI: 10.14457/tu.the.2017.362
title: ขั้นตอนวิธีใหม่เพื่อสร้างช่วงความเชื่อมั่นของผลต่างของสองสัดส่วนประชากร

description: ช่วงความเชื่อมั่นของผลต่างของสองสัดส่วนได้รับความสนใจในการศึกษาเปรียบเทียบและนำเสนอโดยนักสถิติตั้งแต่อดีตจนถึงปัจจุบัน ซึ่งในงานวิจัยนี้ผู้วิจัยได้เสนอขั้นตอนวิธีใหม่ (Algorithm) เพื่อสร้างช่วงความเชื่อมั่นประเภทนี้โดยนำคอมพิวเตอร์เข้ามามีบทบาทในการคำนวณแทนการวิเคราะห์เชิงสถิติทางตรง ช่วงความเชื่อมั่นที่นำเสนอคือ ช่วงความเชื่อมั่นโดยขั้นตอนวิธีที่ประยุกต์ใช้การเลือกตัวอย่างแบบเลือกซ้ำที่สำคัญ (SIR) และช่วงความเชื่อมั่นโดยขั้นตอนวิธีควอนไทล์ของภาวะน่าจะเป็น (QL) โดยนำไปเปรียบเทียบกับวิธีวัลด์ วิธีไฮบริด วิธีแบบวัลด์ที่ใช้ตัวประมาณแบบเบส์ และวิธีบูตสแตรปภายใต้ตัวประมาณมัธยฐานไม่เอนเอียง (MUE) ผลการศึกษาพบว่าทั้ง 5 วิธีให้ผลดีกว่าวิธีวัลด์ในทุกลักษณะประชากร และช่วงความเชื่อมั่นโดยขั้นตอนวิธีที่นำเสนอทั้งสองวิธีมีแนวโน้มที่ให้ค่าความน่าจะเป็นคุ้มรวมใกล้เคียงกับวิธีแบบวัลด์ที่ใช้ตัวประมาณแบบเบส์ วิธี MUE และวิธีไฮบริดในหลายสถานการณ์ เนื่องจากช่วงความเชื่อมั่นโดยขั้นตอนวิธีที่นำเสนอนี้เกิดจากการใช้พารามิเตอร์โดยตรง ดังนั้น ขีดจำกัดล่างและบนของช่วงความเชื่อมั่นจะอยู่ในช่วง   เสมอ และสามารถหาช่วงความเชื่อมั่นในกรณีที่   และ   เท่ากับศูนย์ได้ ในขณะที่ช่วงแบบวัลด์จะไม่สามารถคำนวณได้เนื่องจากความคลาดเคลื่อนมาตรฐานเป็นศูนย์ โดยสรุปแล้ว ช่วงความเชื่อมั่นโดยขั้นตอนวิธี SIR และขั้นตอนวิธี QL สามารถเป็นอีกทางเลือกในการสร้างช่วงความเชื่อมั่นได้ดีใกล้เคียงช่วงที่ดีอย่างวิธีไฮบริด วิธีแบบวัลด์ที่ใช้ตัวประมาณแบบเบส์ และวิธี MUE ได้ในหลายกรณีที่ศึกษา
DOI: 10.14457/tu.the.2017.363
title: การจัดการคุณภาพการตรวจวินิจฉัยฟิล์มเลือดเชื้อมาลาเรียด้วยกล้องจุลทรรศน์

description: การวิจัยเชิงพรรณนานี้ เพื่อประเมินความสอดคล้องการตรวจวินิจฉัยฟิล์มเลือดเชื้อมาลาเรียระหว่างห้องปฏิบัติการของสำนักงานป้องกันควบคุมโรคที่ 3 -12 และศูนย์อ้างอิงทางห้องปฏิบัติการของสำนักโรคติดต่อนำโดยแมลง และเพื่อประเมินคุณภาพของฟิล์มเลือดเชื้อมาลาเรีย สำนักงานป้องกันควบคุมโรคที่ 3-12 โดยใช้ข้อมูลผลการตรวจสอบซ้ำฟิล์มเลือดเชื้อมาลาเรียด้วยกล้องจุลทรรศน์ ของพนักงานปฏิบัติการชันสูตรโรค สำนักโรคติดต่อนำโดยแมลง เปรียบเทียบกับผลการดำเนินงานการตรวจสอบซ้ำฟิล์มเลือดจากห้องปฏิบัติการชันสูตรโรค ของสำนักงานป้องกันควบคุมโรคที่ 3-12 ในช่วงเวลาปี 2554-2558 สถิติที่ใช้คือ สถิติเชิงพรรณนาได้แก่ จำนวน ร้อยละ Kappa พร้อมด้วย 95 % ช่วงความเชื่อมั่นผลการศึกษา พบว่าข้อมูลฟิล์มเลือดเชื้อมาลาเรียระหว่างสำนักงานป้องกันควบคุมโรคที่ 3-12 และศูนย์อ้างอิงทางห้องปฏิบัติการ ปี พ.ศ. 2554-2558 มีความสอดคล้องมากกว่าร้อยละ 99.9 มีค่า Kappa อยู่ในระดับ 0.995 (95% CI: 0.994-0.996) ความสอดคล้องรายปี และราย สคร.อยู่ในระดับสูงเช่นกัน ฟิล์มเลือดเชื้อมาลาเรียที่ส่งไปตรวจสอบซ้ำที่ศูนย์อ้างอิงทางห้องปฏิบัติการ ร้อยละ 98.9 เป็นฟิล์มเลือดที่มีคุณภาพ ไม่ควรมีฟิล์มเลือดไม่ปกติที่ไม่สามารถนำมาตรวจสอบซ้ำได้ เนื่องจากเชื้อมาลาเรียบางชนิดอาจทำให้ผู้ป่วยมีอาการรุนแรงถึงขั้นเสียชีวิตได้ ปัญหาดังกล่าวควรได้รับการติดตาม แก้ไขจากสำนักโรคติดต่อนำโดยแมลง และสำนักงานป้องกันควบคุมโรคด้วยการนิเทศ ติดตามการดำเนินงานด้านการตรวจวินิจฉัยอย่างต่อเนื่อง สม่ำเสมอเพื่อทราบปัญหาและให้แนวทางแก้ไขในการตรวจสอบเบื้องต้น
DOI: 10.14457/tu.the.2017.364
title: การศึกษาระบบการจัดการมูลฝอยสำนักงานเขตป้อมปราบศัตรูพ่ายกรุงเทพมหานคร

description: การศึกษาครั้งนี้ มีวัตถุประสงค์เพื่อศึกษาสถานการณ์การจัดการมูลฝอยของเขตป้อมปราบศัตรูพ่าย กรุงเทพมหานครในปัจจุบัน โดยศึกษาข้อมูลสถานการณ์ของมูลฝอย ประกอบด้วย ปริมาณ องค์ประกอบ ประเภทของมูลฝอย และภาพที่แบบการจัดการมูลฝอย ถังรองรับมูลฝอย รถเก็บขนมูลฝอย เส้นทางการเก็บและค่าใช้จ่ายในการดำเนินการเก็บขน โดยเก็บรวบรวมข้อมูลทุติยภูมิ การดำเนินการในปีงบประมาณ พ.ศ.2559 และวิเคราะห์ ปริมาณ อัตราการเกิดมูลฝอยและองค์ประกอบทางกายภาพของมูลฝอย เพื่อประเมินสถานการณ์การจัดการมูลฝอยของเขตป้อมปราบศัตรูพ่ายผลการศึกษาพบว่าปริมาณมูลฝอยที่เขตป้อมปราบศัตรูพ่ายเก็บรวบรวมได้ในปีงบประมาณพ.ศ.2559เฉลี่ย 83.03 ตันต่อวัน อัตราการเกิดมูลฝอย 1.71 กิโลกรัมต่อคนต่อวัน ประชากรเฉลี่ย 48,231 คน ซึ่งสูงกว่าค่าเฉลี่ยอัตราการเกิดมูลฝอยของประเทศไทย 1.14 กิโลกรัมต่อคนต่อวัน การเก็บรวบรวมข้อมูลปริมาณมูลฝอยจากรถเก็บขนมูลฝอยทั้ง 2 ประเภท ได้แก่ รถเก็บรวบรวมมูลฝอยแบบอัดท้าย 2 ตัน และรถเก็บรวบรวมมูลฝอยแบบอัดท้าย 5 ตัน พบว่ารถเก็บรวบรวมมูลฝอยแบบอัดท้าย 2 ตัน มีปริมาณมูลฝอยที่เก็บรวบรวมได้เฉลี่ยต่อคันต่อเที่ยว เท่ากับ 1.78ตันต่อคันต่อเที่ยว และรถเก็บรวบรวมมูลฝอยแบบอัด 5 ตัน มีปริมาณมูลฝอยที่เก็บรวบรวมได้เฉลี่ยต่อคันต่อเที่ยว เท่ากับ 3.24ตันต่อคันต่อเที่ยว ซึ่งจากข้อมูลที่ได้ทำการศึกษาพบว่าปริมาณน้ำมันเชื้อเพลิงที่ใช้เฉลี่ย 7.05 ลิตรต่อตัน การวิเคราะห์ค่าใช้จ่ายในการบริหารจัดการเก็บขนมูลฝอยของเขตป้อมปราบศัตรูพ่าย พบว่าค่าใช้จ่ายในการจัดการเก็บขนมูลฝอย ในปีงบประมาณพ.ศ.2559 เท่ากับ 9,625,761บาท เมื่อคำนวณค่าใช้จ่ายในการจัดการมูลฝอยของเขตป้อมปราบศัตรูพ่ายในปีงบประมาณพ.ศ.2559 พบว่าค่าใช้จ่ายเป็น322.03 บาทต่อตัน แต่ค่าธรรมเนียมที่จัดเก็บได้ ปีงบประมาณพ.ศ. 2559 มีค่าเท่ากับ 5,589,250 บาทน้อยกว่าค่าใช้จ่ายคิดเป็นร้อยละ 60.32 ของค่าใช้จ่ายจากผลการศึกษา มีแนวคิดที่จะพัฒนาการจัดการมูลฝอยให้มีประสิทธิภาพแนวทางในการจัดการมูลฝอยของเขตป้อมปราบศัตรูพ่าย โดยจัดทำแผนการจัดการมูลฝอย พัฒนาระบบฐานข้อมูลเพื่อการจัดเก็บมูลฝอย เส้นทางการเก็บขน สร้างศูนย์การเรียนรู้ มีการบูรณาการนำระบบการแยกมูลฝอยมาใช้ เช่น 3R (Reduce Reuse Recycle) พัฒนากลไกการมีส่วนร่วมของประชาชนในพื้นที่มีส่วนร่วมในการลดปริมาณมูลฝอย คัดแยกมูลฝอยจัดหาภาชนะรองรับมูลฝอยให้มีแรงจูงใจที่ประชาชนจะให้ความร่วมมือในการคัดแยกมูลฝอย ทิ้งได้ถูกต้องตามประเภทถัง
DOI: 10.14457/tu.the.2017.365
title: การจัดบริการทันตกรรมของโรงพยาบาลส่งเสริมสุขภาพตำบล อำเภอลำลูกกา จังหวัดปทุมธานี

description: การศึกษาภาคตัดขวางนี้มีวัตถุประสงค์เพื่อศึกษาสถานการณ์การจัดบริการทันตกรรมของโรงพยาบาลส่งเสริมสุขภาพตำบล อำเภอลำลูกกา จังหวัดปทุมธานี เก็บรวบรวมข้อมูลด้วยวิธีการแบบผสม (Mixed Method) โดยการสัมภาษณ์ ทันตแพทย์โรงพยาบาลลำลูกกา จำนวน 4 คน บุคลากรด้านทันตาภิบาล จำนวน 6 คน และผู้ใช้บริการทันตกรรมโรงพยาบาลส่งเสริมสุขภาพตำบล จำนวน 246 คน สถิติที่ใช้ในการวิเคราะห์ข้อมูล คือ สถิติเชิงพรรณา ได้แก่ ร้อยละ ค่าเฉลี่ย ผลการศึกษา การดำเนินงานการให้บริการทันตกรรมของโรงพยาบาลส่งเสริมสุขภาพตำบล อำเภอลำลูกกา จังหวัดปทุมธานี แยกตามรายด้าน พบว่าโรงพยาบาลส่งเสริมสุขภาพตำบล อำเภอลำลูกกา จังหวัดปทุมธานี มีการจัดบริการด้านการส่งเสริมด้านทันตกรรม จัดกำลังคนด้านทันตกรรม          มีการจัดบริการด้านระบบข้อมูลข่าวสารทันตกรรม ด้านค่าใช้จ่ายด้านทันตกรรมมีการกำหนดค่าบริการตามระเบียบ ด้านภาวะผู้นำและธรรมาภิบาล ทันตแพทย์ และทันตาภิบาลมีธรรมาภิบาลในการให้บริการ แต่ด้านเทคโนโลยีทางการแพทย์ต้องมีการปรับปรุงให้มีความทันสมัยมากยิ่งขึ้น สำหรับความพึงพอใจต่อบริการทันตกรรมโรงพยาบาลส่งเสริมสุขภาพตำบล อำเภอลำลูกกา จังหวัดปทุมธานีแยกเป็นรายด้าน พบว่าความพึงพอใจของผู้ให้ข้อมูลมีความพึงพอใจต่อบริการทันตกรรมโรงพยาบาลส่งเสริมสุขภาพตำบล อำเภอลำลูกกา จังหวัดปทุมธานี ในภาพรวมส่วนใหญ่อยู่ในระดับน้อย เมื่อพิจารณาเป็นรายด้าน เรียงลำดับความพึงพอใจของผู้ให้ข้อมูลจากมากไปน้อย ดังนี้ ห้องบริการทันตกรรม ห้องน้ำ และเจ้าหน้าที่ และสถานที่ ณ จุดลงทะเบียนรับบริการข้อเสนอแนะจากการวิจัย ความพึงพอใจต่อบริการทันตกรรมโรงพยาบาลส่งเสริมสุขภาพตำบล ด้านเจ้าหน้าที่ และสถานที่ ณ จุดลงทะเบียนรับบริการ ควรปรับปรุงในเรื่องระยะเวลาในการรอคอย เพื่อให้ผู้รับบริการได้รับในเวลาที่รวดเร็ว เจ้าหน้าที่ผู้ให้บริการ ควรช่วยเหลือผู้มารับบริการอย่างรวดเร็วและถูกวิธี และควรให้มีการจัดการฝึกอบรมเจ้าหน้าที่ในเรื่อง ของขั้นตอนการปฏิบัติงานอย่างเป็นระบบส่วนในหัวข้อการติดตามผลการรักษาอย่างต่อเนื่อง ควรให้เจ้าหน้าที่โทรติดต่อสอบถามอาการหลังจากที่รับการรักษาแล้ว เพื่อเก็บเป็นข้อมูลให้แพทย์ไว้ใช้ในการรักษาต่อไป สร้างความเป็นระเบียบและสะอาดของห้องทันตกรรม ควรจัดกิจกรรม 5 ส เป็นประจำเพื่อความสะอาดทำให้การบริการมีประสิทธิภาพ สถานบริการมีความสะอาดพร้อมต่อการให้บริการความพอเพียงของห้องน้ำ ควรมีจัดสร้างห้องน้ำเพิ่มเพื่อให้เพียงพอต่อการใช้งาน
DOI: 10.14457/tu.the.2017.366
title: ปัจจัยทำนายความตั้งใจเลิกสูบบุหรี่ของผู้ป่วยโรคไม่ติดต่อเรื้อรังโรงพยาบาลธรรมศาสตร์เฉลิมพระเกียรติ

description: การวิจัยครั้งนี้มีวัตถุประสงค์เพื่อค้นหาปัจจัยที่ทำนายความตั้งใจเลิกสูบบุหรี่ของผู้ป่วยโรคไม่ติดต่อเรื้อรัง โรงพยาบาลธรรมศาสตร์เฉลิมพระเกียรติ โดยมีทฤษฎีพฤติกรรมตามแผนของ Ajzen เป็นกรอบแนวคิดในการศึกษา กลุ่มตัวอย่างคือ ผู้ป่วยโรคไม่ติดต่อเรื้อรังและมีความคิดอยากเลิกสูบบุหรี่ในปัจจุบัน ที่เข้ารับบริการในแผนกผู้ป่วยนอกอายุรกรรม ของโรงพยาบาลธรรมศาสตร์เฉลิมพระเกียรติ จำนวน 153 ราย เครื่องมือที่ใช้เป็นแบบสอบถาม ประกอบด้วย ปัจจัยลักษณะส่วนบุคคล เจตคติต่อการเลิกสูบบุหรี่ การคล้อยตามกลุ่มอ้างอิงในการเลิกสูบบุหรี่ การรับรู้ความสามารถในการควบคุมพฤติกรรมการเลิกสูบบุหรี่  และความตั้งใจในการเลิกสูบบุหรี่ สถิติที่ใช้ในการวิเคราะห์ข้อมูล ได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐาน วิเคราะห์หาความสัมพันธ์ของปัจจัยลักษณะส่วนบุคคล เจตคติต่อการเลิกสูบบุหรี่ การคล้อยตามกลุ่มอ้างอิงในการเลิกสูบบุหรี่ การรับรู้ความสามารถในการควบคุมพฤติกรรมการเลิกสูบบุหรี่กับความตั้งใจเลิกสูบบุหรี่โดย Chi-square วิเคราะห์อำนาจการทำนายของปัจจัยลักษณะส่วนบุคคล เจตคติต่อการเลิกสูบบุหรี่ การคล้อยตามกลุ่มอ้างอิงในการเลิกสูบบุหรี่ การรับรู้ความสามารถในการควบคุมพฤติกรรมการเลิกสูบบุหรี่กับความตั้งใจเลิกสูบบุหรี่ โดยใช้ Multiple logistic regression ผลการวิจัยสรุปได้ดังนี้                1. ผู้ป่วยโรคไม่ติดต่อเรื้อรัง มีความตั้งใจจะเลิกสูบบุหรี่อยู่ในระดับต่ำถึงปานกลาง โดยมีคะแนนเฉลี่ยเท่ากับ 4.17 ส่วนเบี่ยงเบนมาตรฐานเท่ากับ 0.51 รวมถึงเจตคติต่อการเลิกสูบบุหรี่ทางลบถึงปานกลาง  โดยมีคะแนนเฉลี่ยเท่ากับ 82.81 ส่วนเบี่ยงเบนมาตรฐานเท่ากับ 22.89 การคล้อยตามกลุ่มอ้างอิงในการเลิกสูบบุหรี่อยู่ในระดับต่ำถึงปานกลาง โดยมีคะแนนเฉลี่ยเท่ากับ 65.39 ส่วนเบี่ยงเบนมาตรฐานเท่ากับ 17.70 และการรับรู้ความสามารถในการควบคุมพฤติกรรมการสูบบุหรี่อยู่ในระดับต่ำถึงปานกลาง โดยมีคะแนนเฉลี่ยเท่ากับ 78.54 ส่วนเบี่ยงเบนมาตรฐานเท่ากับ 23.20                 2. ระดับการศึกษา เจตคติต่อการเลิกสูบบุหรี่ การคล้อยตามกลุ่มอ้างอิงในการเลิกสูบบุหรี่ และการรับรู้ความสามารถในการควบคุมพฤติกรรมการเลิกสูบบุหรี่ มีความสัมพันธ์กับความตั้งใจเลิกสูบบุหรี่อย่างมีนัยสำคัญทางสถิติที่ระดับ 0.05                 3. การรับรู้ความสามารถในการควบคุมพฤติกรรมการเลิกสูบบุหรี่ สามารถทำนายความตั้งใจเลิกสูบบุหรี่ของผู้ป่วยโรคไม่ติดต่อเรื้อรังอย่างมีนัยสำคัญทางสถิติที่ระดับ 0.05 (OR Adj=3.39, 95% CI: (1.26-9.12)                   ผลการศึกษาครั้งนี้มีข้อเสนอแนะว่า ในการพัฒนาโปรแกรมที่มีประสิทธิภาพเพื่อส่งเสริมความตั้งใจในการเลิกสูบบุหรี่ของผู้ป่วยโรคไม่ติดต่อเรื้อรัง ควรมุ่งเน้นปัจจัย ระดับการศึกษา เจตคติต่อการเลิกสูบบุหรี่ การคล้อยตามกลุ่มอ้างอิงในการเลิกสูบบุหรี่ และการรับรู้ความสามารถในการควบคุมพฤติกรรมการเลิกสูบบุหรี่ ให้เพิ่มมากขึ้นและเป็นไปอย่างต่อเนื่อง
DOI: 10.14457/tu.the.2017.367
title: ผู้ป่วยวัณโรคดื้อยา: การดูแลรักษาและค่าใช้จ่าย

description: บทคัดย่อการวิจัยนี้มีวัตถุประสงค์เพื่อประเมินสัดส่วนการดื้อยาของผู้ป่วยวัณโรคดื้อยาหลายขนาน (multidrug-resistant tuberculosis; MDR-TB) การดูแลรักษาและค่าใช้จ่ายในการมารับบริการของผู้ป่วย MDR-TB ที่ขึ้นทะเบียนรักษาในคลินิกวัณโรคโรงพยาบาลมหาราชนครราชสีมา ระหว่างปี พ.ศ. 2556-2558 โดยศึกษาข้อมูลจากทะเบียนรายงานวัณโรคและระบบข้อมูลของผู้ป่วย MDR-TB จำนวน 42 คน และสัมภาษณ์ผู้ป่วยที่ยังอยู่ในระหว่างการรักษาจำนวนทั้งหมด 10 คน ด้วยแบบสัมภาษณ์อย่างไม่เป็นทางการ เพื่อประเมินข้อมูลค่าใช้จ่ายในระหว่างรักษาผลการศึกษาพบว่า จากจำนวนผู้ป่วยวัณโรคทั้งหมดในปี พ.ศ.2556-2558 มีสัดส่วนของผู้ป่วย MDR-TB ร้อยละ 3.7 (12/325), 2.4 (2/339) และ 6.0 (22/368) ตามลำดับ พบผู้ป่วย MDR-TB ในเพศชายมากกว่าเพศหญิง โดยผู้ป่วยส่วนใหญ่มีอายุมากกว่า 15 ปีขึ้นไป เมื่อวิเคราะห์แยกตามกลุ่มผู้ป่วยวัณโรคที่เข้ารับการรักษา พบจำนวนผู้ป่วย MDR-TB สูงสุดในผู้ป่วยกลุ่ม re-treatment (ร้อยละ 71.4; 30/42) ตามด้วยกลุ่ม pre-treatment (ร้อยละ 16.7; 7/42) และกลุ่ม on-treatment (ร้อยละ 11.9; 5/42) ในกลุ่มผู้ป่วย re-treatment พบการดื้อยาในผู้ป่วยที่กลับเป็นซ้ำร้อยละ 30.9 (13/42) ผู้ป่วยที่ได้รับการรักษาซ้ำภายหลังการรักษาล้มเหลวร้อยละ 23.7 (10/42) และผู้ป่วยที่กลับมารักษาซ้ำหลังขาดยาร้อยละ 16.7 (7/42) ผู้ป่วย MDR-TB ทุกคนได้รับการขึ้นทะเบียนรักษาผู้ป่วยวัณโรคโดยดื้อยา โดยขึ้นทะเบียนในประเภทผู้ป่วยรักษาซ้ำหลังการรักษาด้วยยาวัณโรคแนวที่ 1 แล้วล้มเหลว สูงเป็นอันดับแรก (ร้อยละ 35.7; 15/42) ตามด้วยผู้ป่วยกลับเป็นซ้ำ (23.8; 10/42) และผู้ป่วยรักษาซ้ำภายหลังขาดยา (ร้อยละ 19.0; 8/42) เมื่อประเมินค่าใช้จ่ายที่ใช้ในการรักษา ค่าใช้จ่ายในการรักษาด้วยยาวัณโรคแนวที่ 1 ก่อนการรักษาด้วยยาวัณโรคแนวที่ 2 โดยเฉลี่ย 1,181.06 บาท/คน และค่าใช้จ่ายในการรักษาด้วยยาวัณโรคแนวที่ 2 โดยเฉลี่ย 99,021.86 บาท/คน ซึ่งค่าใช้จ่ายของผู้ป่วยที่นอกเหนือจากการรักษา คือ ค่าเดินทางและค่าอาหาร โดยเฉลี่ยครั้งละ 1,099 บาท/ครั้งการศึกษาครั้งนี้แสดงให้เห็นถึงความสำคัญของการตรวจคัดกรอง MDR-TB ในกลุ่มเสี่ยงโดยเฉพาะกลุ่มผู้ป่วย re-treatment และควรนำผู้ป่วย MDR-TB ที่ตรวจพบเข้าสู่ระบบการรักษาที่รวดเร็ว ตามมาตรฐานแนวทางการดำเนินงานควบคุมวัณโรคแห่งชาติ ซึ่งจะส่งผลต่อการรักษาสำเร็จและยังสามารถลดค่าใช้จ่ายในการดูแลรักษาทั้งในส่วนของระบบบริการและผู้รับบริการได้ องค์ความรู้ที่ได้นี้สามารถนำไปใช้เป็นข้อมูลในการจัดบริการด้านสุขภาพที่เหมาะสมให้กับผู้ป่วยวัณโรคในพื้นที่จังหวัดนครราชสีมาและพื้นที่อื่นต่อไป ทั้งนี้เพื่อให้เกิดการพัฒนาการดูแลรักษาผู้ป่วย MDR-TB ควรส่งเสริมให้มีการเฝ้าระวังและทำการศึกษาวิจัยอย่างต่อเนื่อง คำสำคัญ: วัณโรค, วัณโรคดื้อยาหลายขนาน, การรักษา, ค่าใช้จ่าย
DOI: 10.14457/tu.the.2017.368
title: คุณภาพชีวิตของผู้สูงอายุที่เข้าโรงเรียนผู้สูงอายุ จังหวัดสระบุรี

description: การศึกษาเชิงพรรณนานี้มีวัตถุประสงค์เพื่อประเมินคุณภาพชีวิตและหาความสัมพันธ์ระหว่างปัจจัยนำ ปัจจัยเอื้อ ปัจจัยเสริมกับคุณภาพชีวิตของผู้สูงอายุที่เข้าโรงเรียนผู้สูงอายุ จังหวัดสระบุรี เก็บรวบรวมข้อมูลโดยการสัมภาษณ์ผู้สูงอายุที่เข้าโรงเรียนผู้สูงอายุทุกคน จำนวน 340 คน  ใช้แบบสอบถามและแบบประเมินคุณภาพชีวิตของผู้สูงอายุขององค์การอนามัยโลกชุดย่อฉบับภาษาไทย WHOQOL–BREF–THAI วิเคราะห์ข้อมูลโดยใช้ความถี่ ร้อยละ ค่าเฉลี่ย มัธยฐาน และส่วนเบี่ยงเบนมาตรฐาน หาความสัมพันธ์โดยใช้สัมประสิทธิ์ความสัมพันธ์ของเพียร์สันและสถิติเชิงอนุมาน t-test และ ANOVA ที่ระดับนัยสําคัญ 0.05ผลการวิจัย พบว่าผู้สูงอายุที่เข้าโรงเรียนผู้สูงอายุ เป็นเพศหญิงร้อยละ 70.6 มีอายุ   60-69 ปี สถานภาพสมรสคู่ จบการศึกษาภาคบังคับ มีรายได้เพียงพอแต่ไม่เหลือเก็บ ผู้สูงอายุร้อยละ 57.6 รับรู้ว่าตนเองมีภาวะสุขภาพดี มีโรคประจำตัว ร้อยละ 70.3 เกือบทุกคนเข้าถึงบริการสาธารณสุข ร้อยละ 86.1 เป็นสมาชิกในโรงเรียนผู้สูงอายุ 1-2 ปี โดยให้เหตุผลในการเข้าโรงเรียนฯเพื่อพบปะแลกเปลี่ยนพูดคุยกับเพื่อนเป็นหลัก ผู้สูงอายุเกือบครึ่งมีส่วนร่วมในกิจกรรมของโรงเรียนผู้สูงอายุเดือนละ 2 -3 ครั้ง การเข้าร่วมกิจกรรมส่งเสริมสุขภาพอยู่ในระดับมาก ได้รับแรงสนับสนุนอยู่ในระดับปานกลาง คุณภาพชีวิตโดยรวมอยู่ในระดับปานกลางและดี ร้อยละ 68.5 และร้อยละ 28.5 ตามลำดับ โดยมีคุณภาพชีวิตด้านจิตใจดีที่สุด รองลงมาคือ ด้านสิ่งแวดล้อม ด้านสุขภาพกาย ด้านสัมพันธภาพทางสังคมตามลำดับ สำหรับปัจจัยที่มีความสัมพันธ์กับคุณภาพชีวิตผู้สูงอายุโดยรวม คือ ระดับการศึกษา อาชีพหลัก ความเพียงพอของรายได้ ลักษณะการพักอาศัย การรับรู้ภาวะสุขภาพของตนเอง จำนวนโรคเรื้อรัง ระดับการเข้าร่วมกิจกรรมส่งเสริมสุขภาพ ความถี่การเข้าร่วมกิจกรรมของโรงเรียนผู้สูงอายุและการได้รับแรงสนับสนุนทางสังคม ได้แก่ การช่วยเหลือด้านการเงิน เมื่อเจ็บป่วย การเดินทาง ความรู้ข่าวสาร เมื่อมีปัญหาไม่สบายใจ กลุ้มใจ ผู้ที่มีส่วนในการตัดสินใจและการปลอบโยนเมื่อรู้สึกไม่สบายใจ สูญเสีย ท้อแท้ อย่างมีนัยสำคัญทางสถิติ (p&lt;0.05)
DOI: 10.14457/tu.the.2017.369
title: ปัจจัยที่มีผลต่อการปฏิบัติงานของคณะกรรมการระบบสุขภาพอำเภอในจังหวัดชุมพร

description: การศึกษานี้มีวัตถุประสงค์เพื่อประเมินการปฏิบัติงานและปัจจัยที่มีความสัมพันธ์กับการปฏิบัติงานของคณะกรรมการระบบสุขภาพอำเภอ จังหวัดชุมพรโดยส่งแบบสอบถามไปยังคณะกรรมการทั้งหมด 195 คน ได้รับการตอบกลับและนำมาวิเคราะห์ได้จำนวน 150 ชุด โดยใช้สถิติ ความถี่ ร้อยละ ค่าเฉลี่ย ส่วนเบี่ยงเบนมาตรฐาน ค่าต่ำสุดค่าสูงสุด และการการทดสอบไคสแควร์ (Chi-Square Test) ที่ระดับนัยสำคัญ 0.05  ผลการศึกษาพบว่าร้อยละ 52.7 ของคณะกรรมการรู้ประเด็นปัญหาสุขภาพอำเภอ จากการประเมินผลการปฏิบัติงานด้วยตนเองของคณะกรรมการพบว่า ร้อยละ 32.0 มีระดับการปฏิบัติงานอยู่ในระดับสูง ร้อยละ 51.3 มีระดับการปฏิบัติงานอยู่ในระดับปานกลางและร้อยละ 16.7 มีระดับการปฏิบัติงานอยู่ในระดับต่ำ และด้านการจัดบริการสุขภาพ มีการปฏิบัติในระดับสูงสุดร้อยละ 42.7 รอง ลงมา คือด้านกำลังคนด้านสุขภาพมีการปฏิบัติในระดับสูงสุดร้อยละ 41.3 ส่วนด้านการอภิบาลระบบสุขภาพมีการปฏิบัติงานระดับสูงน้อยที่สุดร้อยละ 33.3 และปัจจัยที่มีความสัมพันธ์กับระดับการปฏิบัติ งานของคณะกรรมการ ได้แก่ปัจจัยด้านระดับการศึกษาและด้านการรู้ปัญหาสุขภาพอำเภอ มีผลทำให้ระดับการปฏิบัติงานของคณะกรรมการระบบสุขภาพอำเภอต่างกันอย่างมีนัยสำคัญทางสถิติ (p
DOI: 10.14457/tu.the.2017.370
title: การศึกษาสถานการณ์การจัดการมูลฝอยติดเชื้อของโรงพยาบาลส่งเสริมสุขภาพตำบล อำเภอผักไห่ จังหวัดพระนครศรีอยุธยา

description: การวิจัยนี้มีวัตถุประสงค์ เพื่อศึกษาสถานการณ์การจัดการมูลฝอยติดเชื้อในปัจจุบัน ปี 2560 รวมถึงปัญหาและอุปสรรคในการจัดการมูลฝอยติดเชื้อ ของโรงพยาบาลส่งเสริมสุขภาพตำบล อำเภอผักไห่ จังหวัดพระนครศรีอยุธยา จำนวน 15 แห่ง เครื่องมือที่ใช้เก็บข้อมูล คือ แบบสำรวจ  การจัดการมูลฝอยติดเชื้อ  ผลการศึกษา พบว่า ปริมาณมูลฝอยติดเชื้อเฉลี่ย 0.563 กิโลกรัมต่อแห่งต่อวัน อัตราการเกิดมูลฝอยติดเชื้อเฉลี่ย 0.045 กิโลกรัมต่อคนต่อวัน เป็นมูลฝอยติดเชื้อประเภทวัสดุไม่มีคม ร้อยละ 87.31 สถานบริการทุกแห่ง มีการคัดแยกมูลฝอยติดเชื้อออกจากมูลฝอยทั่วไป และคัดแยก มูลฝอยติดเชื้อประเภทวัสดุมีคมและวัสดุไม่มีคม ณ แหล่งกำเนิด มีภาชนะบรรจุมูลฝอยติดเชื้อและบรรจุตามกำหนด แต่ยังพบปัญหาการปนเปื้อนของมูลฝอยอันตรายรวมไปกับภาชนะบรรจุมูลฝอยติดเชื้อ และภาชนะบรรจุไม่มีสัญลักษณ์ หรือคำเตือนว่าเป็นภาชนะบรรจุมูลฝอยติดเชื้อ นอกจากนี้ยังพบว่า มีโรงพยาบาลส่งเสริมสุขภาพตำบล 2 แห่ง ที่รับมูลฝอยติดเชื้อจากชุมชนมาฝากกำจัด และบรรจุในภาชนะที่ไม่ได้มาตรฐาน ผู้รวบรวมมูลฝอยไม่สวมอุปกรณ์ป้องกันอันตรายส่วนบุคคล ร้อยละ 20 มีการเคลื่อนย้ายมูลฝอยติดเชื้อทุกวัน ร้อยละ 53.34 มีที่พักภาชนะบรรจุมูลฝอยติดเชื้อก่อนนำไปกำจัด 13 แห่ง ร้อยละ 86.67 และพบว่าโรงพยาบาลส่งเสริมสุขภาพตำบลทุกแห่ง มีการขนส่ง และการกำจัด โดยการจ้างเอกชนขนส่งมูลฝอยติดเชื้อไปกำจัด โดยวิธีการเผาด้วยเตาเผามาตรฐานของเอกชน ขนส่งสัปดาห์ละ 1 ครั้ง แต่ไม่มีเอกสารกำกับการขนส่งมูลฝอยติดเชื้อ                 ไปกำจัด เมื่อเปรียบเทียบกับมาตรฐานตามกฎกระทรวงว่าด้วยการกำจัดมูลฝอยติดเชื้อ พ.ศ. 2545 พบว่า ขั้นตอนการคัดแยก ณ แหล่งกำเนิด การเก็บรวบรวม การเคลื่อนย้ายและการขนส่งยังดำเนินการไม่ถูกต้องตามมาตรฐาน จากผลการศึกษา สามารถเสนอแนะรูปแบบการพัฒนาการจัดการมูลฝอยติดเชื้อของโรงพยาบาลส่งเสริมสุขภาพตำบล อำเภอผักไห่ จังหวัดพระนครศรีอยุธยา ได้แก่ ด้านการบริหารควรมีการจัดตั้งคณะกรรมการประสานงานในหลายระดับ ร่วมกับองค์กรปกครองส่วนท้องถิ่นในการกำหนดนโยบายและวางแผนควบคุมกำกับการจัดการมูลฝอยติดเชื้อให้เป็นไปตามกฎหมาย รวมถึงระบบเอกสารติดตามประเมินผลการดำเนินงานของหน่วยงานเอกชนที่ขนส่งมูลฝอยติดเชื้อไปกำจัดให้เป็นไปตามมาตรฐาน
DOI: 10.14457/tu.the.2017.371
title: การศึกษาปัจจัยทางการเงินที่มีผลต่อการเติบโตอย่างรวดเร็วของ budget hotels: กรณีศึกษาของเครือโรงแรมในกรุงเทพฯ

description: การศึกษานี้มีวัตถุประสงค์เพื่อศึกษาปัจจัยทางการเงินที่มีผลต่อการตัดสินใจลงทุนในธุรกิจโรงแรมประเภท Budget Hotel ในกรุงเทพมหานคร การศึกษานี้เป็นการวิจัยเชิงคุณภาพ โดยวิเคราะห์ข้อมูลที่ได้จากการสัมภาษณ์เชิงลึกกับผู้ที่เกี่ยวข้องกับธุรกิจโรงแรมประเภท Budget Hotel ซึ่งประกอบด้วย ผู้ลงทุน, ผู้บริหารระดับสูง, และผู้อำนวยการฝ่ายบัญชีและการเงิน ของโรงแรมแห่งหนึ่งผลการศึกษาพบว่า ปัจจัยทางการเงินที่มีผลต่อการตัดสินใจลงทุนทำธุรกิจโรงแรมประเภท Budget Hotels ในกรุงเทพฯนั้น ประกอบด้วย สถานการณ์, ความมั่นคงของโครงสร้างแหล่งรายได้, ความมีประสิทธิภาพของการควบคุมภายใน, มีการจัดการความเสี่ยงที่ดี, มีโครงสร้างองค์กรที่ชัดเจน, และความมีประสิทธิภาพของการบริหารจัดการด้านรายได้
DOI: 10.5281/zenodo.1445344
title: Human Cyclin-Dependent Kinase 12 (Cdk12), Kinase Domain; A Target Enabling Package

description: Cyclin-dependent kinase 12 (CDK12) phosphorylates RNA Pol II C-terminal domain (CTD) to promote transcriptional elongation of large DNA damage response genes. CDK12 is frequently mutated or amplified in cancer and its loss sensitises cells to DNA damage. Here we present 3 crystal structures of the human CDK12/CycK complex including apo, AMP-PNP and covalent inhibitor complexes. Kinase assays compare domain truncations and report the Km values for substrate. THZ531 is presented as a potent and selective inhibitor of CDK12 with nanomolar activity in leukemic cell lines.
description: This document represents version 5 of the TEP datasheet and includes all updates on the project as of October 2018.  For more information about TEPs and the TEP Programme, please visit https://thesgc.org/tep.
DOI: 10.5281/zenodo.1445363
title: Human Recql5 Helicase; A Target Enabling Package

description: RECQL5 is a member of the RecQ family of helicase which have important functions in DNA repair pathways and maintenance of genome integrity. RECQL5 has recently been identified as a synthetic lethal candidate in various haematological malignancies and has been verified by knockdown to sensitize myeloproliferative neoplasms (MPN) to DNA damaging agents. In this TEP we have expressed purified and determined the first ever crystal structures of RECQL5, in both APO and ADP/Mg2+ bound forms which crystallize in two distinctly different conformations. In vitro DNA stimulated ATPase assays suitable for high throughput screening have been developed as well as lower throughput orthogonal assays to verify potential hits. A fragment screening campaign has been initiated and single fragment hit has identified a potential allosteric site that may be targeted to block the transition between conformations that it thought to be part of the helicase mechanism. Finally included as part of the package we present 3 validated RECQL5 binding nanobodies, one of which is a potent inhibitor of RECQL5 ATPase activity and is suitable for use as a tool reagent to investigate inhibition of RECQL5 and its complexes in vitro.
description: This document represents version 5 of the TEP datasheet and includes all updates on the project as of October 2018.  For more information about TEPs and the TEP Programme, please visit https://thesgc.org/tep.